Юрий Лужков

Юрий Лужков   (tat. lat. Yuriy Lujkov) (1936, 21 сентябрь, Мәскәү)— Россия сәяси эшлеклесе, 18 ел дәвамында (1992-2010) Мәскәү хакиме (мэр) булып эшләгән. Техник фәннәр кандидаты, профессор. ССРБ дәүләт премиясе иясе (1986). 200 фәнни хезмәт, 50 уйлап табуларга таныклык иясе. 
 Тәрҗемәи хәл 
Атасы Михаил Кац Тверь өлкәсендә туган; анасы Анна Сыропятова – Башкортстан чирмешләре авылы Калегинода туган.

1953 елны Мәскәүдә мәктәпне, Губкин ис. нефтехимия һәм газ сәнәгате институтын тәмамлый. 1958 елдан  пластмассалар институтында, 1971 елдан – ССРБ химия министрлыгында эшли.

1991 елда Мәскәүдә яңа кертелгән вице-мэр вазифасына, аннары шәһәр хөкүмәте вазифасына тәгаенләнә. 1992 елның җәендә Мәскәүдә азык-төлек кризисы килеп тугач, Россия Федерациясе президенты Борис Ельцин элекке мэр Г. Поповны урыннан бушатып, Ю.Лужковны мэр итеп куя. 1999 елда Борис Ельцин сәясәтен тәнкыйтьләгән «Отечество» фиркасе җитәкчеләренең берсе була.

Өч тапкыр – 1996, 1999 һәм 2003 елларда шәһәр башлыгы итеп сайлана, 2007 елда президент тарафыннан тәгаенләнә.

Президент Медведевның ышанычы югалтуы сәбәпле 2010 елда эштән чыгарылган. 
9 ел (2001-2010) Бердәм Россия фиркасе Югары шурасының әгъзасы, мэр вазифасыннан  киткәннән соң, фиркадән чыккан. Соңгы вакытта гаиләсе белән Австриядә яши.

 Ришвәт җинаятьләре 
Төрле чыганак буенча Ю.Лужков һәм аның хатыны Е. Батурина төрле ришвәт эшләрендә, урлашуларда гаепләнгәндер . Лужков хакимлегендә үз хатынына табышлы йөкләмәләрне (подрядлар) һәм Мәскәү, Мәскәү янындагы җирләрне тендерсыз (алдан төрле ширкәтләр арасында үткәрелгән ярыш булмаганда) бирелгәннәр, шулай итеп Лужков мэр булып эшләгәндә, аның хатыны – Елена Батурина – Россия иң бай хатыны булып чыккан .

2012 елда Лужков һәм аның хатынына каршы ришвәт эшләре буенча берничә җинаять эшләре кузгатылган .

Тышкы сылтамалар
 Лужков считает проект «Новая Москва» поспешным и необоснованным
 Мэр, спортсмен и пчеловод. Биография Юрия Лужкова
 Борис Немцов: «Лужков. Итоги» 
 Борис Немцов: «Лужков. Итоги — 2» 
 Справка на сайте Совета Федерации
 Страница на сайте Международного университета 

 Искәрмәләр 

Төркем:Россия сәясәтчеләре
Төркем:Шәхесләр:Мәскәү
Төркем:Техник фәннәр кандидатлары
Төркем:ССРБ дәүләт премиясе лауреатлары
Төркем:Бердәм Россия фиркасе әгъзалары
Төркем:Мәскәү мэрлары
Төркем:Мәскәү хөкүмәте әгъзалары